**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՊՐԻԼԻ 7-Ի ԱՌԹԻՎ**

Շնորհավո՜ր ապրիլի 7

Սիրելի՛ մայրեր,

Ընդունեք իմ ջերմագին շնորհավորանքները Ապրիլի 7-ի` «Մայրության ու գեղեցկության տոնի» առթիվ։

Հարգելի՛ մայրեր, ասել որ դուք մեր կյանքի ամենակարևոր ու թանկ մարդիկ եք, նշանակում է ոչինչ չասել։ Հայ մայրը հայ ընտանիքի դիմագիծն է, ով իր մեջ կրում է ավանդապահության, հավատարմության, սիրո, առաքինության և նվիրվածության անսպառ աղբյուր: Մեր հասարակության ու մեր ընտանիքների ամրությունն ու հաջողություններն ավանդաբար հիմնված են եղել հենց ձեր հոգատարության, ողջախոհության ու նվիրումի վրա:

Շատ մայրեր, այսօր երախտիքի խոսքեր կլսեն շատերից, սակայն, ցավոք, ոչ իրենց զավակներից: Առանձնակի խոնարհումս Արցախյան պատերազմներում նահատակված մեր քաջերի մայրերին, կանանց և դուստրերին: Թո՛ղ այլևս ոչ մի փորձություն չմռայլի ձեր գարունները:

Սիրելի մայրե´ր, քույրե´ր, կանա´յք և դուստրե´ր, մաղթում եմ ձեզ քաջառողջություն, բարեկեցություն, անթիվ ծաղկող գարուններ, անսպառ ժպիտներ և սիրված ու գնահատված լինելու բերկրանք։

Շնորհավո՜ր ապրիլի 7

***Թալին համայնքի ղեկավար՝ Տավրոս Սափեյան***